
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 561 

5 Ιουνίου 1998 


ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του κοινωφελούς ιδρύματος μετηνε- 
πωνυμία "ΚΕΝΤΡΟ ΤΟΥ ΟΙΚΟΥΜΕΝΙΚΟΥ ΠΑΤΡΙΑΡ¬ 
ΧΕΙΟΥ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1·- Την αριθ.4658/25-10-1996 πράξη της συμβολαιο¬ 
γράφου Ρόδου Ζωής Μηνατσή-Ζέρβα, όπως τροποποιή¬ 
θηκε με την αριθ.5053/5-3-1998 πράξη της ίδιας συμβο¬ 
λαιογράφου, με την οποία οι 1)Σεβ. Μητροπολίτης Χαλκη- 
δόνος κ.κ.Ιωακείμ, κατά κόσμον Ηλίας Νερατζούλης, 
2)Σεβ. Μητροπολίτης Ηλιουπόλεως και Θείρων κ.κ.Αθα- 
νάσιος, κατά κόσμον Αθανάσιος Παπάς, 3)Σεβ.Μητροπο¬ 
λίτης Πέργης κ.κ.Ευάγγελος, κατά κόσμον Ευάγγελος 
Γαλάνης, 4)Σεβ.Μητροπολίτης Φιλαδέλφειας κ.κ.Μελί- 
των, κατά κόσμον Δημήτριος Καράς, 5)Σεβ.Μητροπολί¬ 
της Ρόδου κ.κ.Απόστολος, κατά κόσμον Παναγιώτης Δι- 
μελλής, 6)1ωάννης Παρασκευάς του Δημ, 7)Γεώργιας 
Γιαννόπουλος του Πέτρου, 8)1ωάννης Μαχαιρίδης του 
Θεοφ., 9)Σωτήριος Κουκής του Σταύρου, 10)Γεώργιος 
Διαμαντίδης του Πατρ., 11)Βασίλειος Κάμπουράκης του 
Αντ, 12)Κυριάκος Παπασάββας του Σάββα και 13)1ωάν- 
νης Χαρίτος του Γαβριήλ σύστησαν κοινωφελές ίδρυμα 
με την επωνυμία "ΚΕΝΤΡΟ ΤΟΥ ΟΙΚΟΥΜΕΝΙΚΟΥ ΠΑ¬ 
ΤΡΙΑΡΧΕΙΟΥ" και με έδρα την πόλη της Ρόδου. 

2. - Τις διατάξεις των άρθρων :α)95 και 98 του 
Α.Ν.2039/1939, β) 101 και 119 του Εισαγωγικού Νόμου 
του Αστικού Κώδικα και γ) 108 και 110 του Αστικού Κώδι¬ 
κα. 

3. -Την αριθ .27/4/1998 γνωμοδότηση του Συμβουλίου Ε¬ 
θνικών Κληροδοτημάτων. 

4. - Την αριθμ. 1107147/1239/0006Α/4-10-1996 κοινή α¬ 
πόφαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών" (ΦΕΚ 
922Β 1 ). 

Με πρόταση του Υπουργού Εθνικής Παιδείας και Θρη- 
σκ/των και του Υφυπουργού Οικονομικών αποφασίζουμε: 

Άρθρο μόνο. 

1 - Εγκρίνουμε τη σύσταση του κοινωφελούς ιδρύματος 


με την επωνυμία "ΚΕΝΤΡΟ ΤΟΥ ΟΙΚΟΥΜΕΝΙΚΟΥ ΠΑ¬ 
ΤΡΙΑΡΧΕΙΟΥ 1 , η οποία έγινε από τους 1)Σεβ.Μητροπολίτη 
Χαλκηδόνος κ.κ.Ιωακείμ, κατά κόσμον Ηλία Νερατζούλη, 
2)Σεβ.Μητροπολίτη Ηλιουπόλεως και Θείρων κ.κ.Αθανά¬ 
σιο, κατά κόσμον Αθανάσιο Παπά, 3)Σεβ.Μητροπολίτη 
Πέργης κ.κ.Ευάγγελο, κατά κόσμον Ευάγγελο Γαλάνη. 
4)Σεβ.Μητροπολίτη Φιλαδέλφειας κ.κ.Μελίτων, κατά κό¬ 
σμον Δημήτριο Καρά, 5)Σεβ.Μητροπολίτη Ρόδου κ.κ.Α- 
πόστολο, κατά κόσμον Παναγιώτη Διμελλή, 6)Ιωάννη Πα- 
ρασκευά του Δημ, 7)Γεώργιο Γιαννόπουλο του Πέτρου, 
8)Ιωάννη Μαχαιρίδη του Θεοφ., 9)Σωτήριο Κουκή του 
Σταύρου, 10)ΓεώργιοΔιαμαντίδητου Πατρ., 11)Βασίλειο 
Καμπουράκη του Αντ., 12)Κυριάκο Παπασάββατου Σάβ¬ 
βα και 13)Ιωάννη Χαρίτο του Γαβριήλ , με την α- 
ριθ.4658/25-10-1996 πράξη της συμβ/φου Ρόδου Ζωής 
Μηνατσή-Ζέρβα όπως τροποποιήθηκε με την α- 
ριθ.5053/5-3-1998 πράξη της ίδιας συμβολαιογράφου. 

Τ ο ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και Θρησκευμά¬ 
των και διέπεται από τις διατάξεις της παραπάνω συστα¬ 
τικής του πράξης, του παρακάτω οργανισμού, του 
Α.Ν.2039/1939 και των διαταγμάτων που εκδόθηκανή θα 
εκδοθούν σε εκτέλεση του νόμου τούτου. 

2 - Κυρώνουμε τον οργανισμό διοίκησης και διαχείρι¬ 
σης του ιδρύματοςτούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΚΕΝΤΡΟ ΤΟΥ ΟΙΚΟΥΜΕΝΙΚΟΥ ΠΑ¬ 
ΤΡΙΑΡΧΕΙΟΥ". 

Άρθρο 1. 

Μορφή-Επωνυμία-Έδρα-Σφραγίδα 

1.- Το κοινωφελές ίδρυμα με την επωνυμία "ΚΕΝΤΡΟ 
ΤΟΥ ΟΙΚΟΥΜΕΝΙΚΟΥ ΠΑΤΡΙΑΡΧΕΙΟΥ", που συστήθηκε α¬ 
πό τους 1)Σεβ.Μητροπολίτη Χαλκηδόνος κ.κ.Ιωακείμ, κα¬ 
τά κόσμον Ηλία Νερατζούλη, 2)Σεβ.Μητροπολίτη Ηλιου¬ 
πόλεως και Θείρων κ.κ.Αθανάσιο, κατά κόσμον Αθανάσιο 
Παπά, 3)Σεβ.Μητροπολίτη Πέργης κ.κ.Ευάγγελο, κατά 
κόσμον Ευάγγελο Γαλάνη, 4)Σεβ. Μητροπολίτη Φιλαδέλ¬ 
φειας κ.κ.Μελίτων, κατά κόσμον Δημήτριο Καρά. 
5)Σεβ.Μητροπολίτη Ρόδου κ.κ.Απόστολο, κατά κόσμον 
Παναγιώτη Διμελλή, 6)1ωάννη Παρασκευάτου Δημ, 7)Γε- 

ώργιο Γιαννόπουλο του Πέτρου. 8)1ωάννη Μαχαιρίδητου 
Θεοφ., 9)Σωτήριο Κουκή του Σταύρου, 10)Γεώργιο Δια- 
μαντίδη του Πατρ , 11)Βασίλειο Καμπουράκη του Αντ., 
12) Κυριάκο Παπασάββατου Σάββα και 13)Ιωάννη Χαρίτο 
του Γαβριήλ , με την αριθ.4658/25-10-1996 πράξη της 
συμβ/φου Ρόδου Ζωής Μηνατσή-Ζέρβα όπως τροποποι¬ 
ήθηκε με την αριθ.5053/5-3-1998 πράξη της ίδιας συμβο¬ 
λαιογράφου, αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του Α.Ν.2039/1939, 
όπως κάθε φορά ισχύει ο νόμος αυτός και των διαταγμά- 
τωνπου εκδόθηκαν ή θα εκδοθούν σε εκτέλεση του νόμου 
τούτου. 

2. - Έδρα του ιδρύματος είναι η πόλη της Ρόδου. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμίατου ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η μέχρι του έτους 2002 α¬ 
νέγερση επί του ακινήτου του ιδρύματος, κτιριακού συ¬ 
γκροτήματος υπό τον διακριτικό τίτλο "Κέντρου του Οι¬ 
κουμενικού Πατριαρχείου", το οποίο θα παραδοθεί και θα 
υπάγεται απ’ευθείας στον Οικουμενικό Πατριάρχη και 
τους ακολουθησομένους διαδόχους του, προς εξυπηρέ¬ 
τηση των πάσης φύσεως σκοπώντου Οικουμενικού Θρό¬ 
νου, κατά τον τρόπο που εκείνος και τα όργανα του Πα¬ 
τριαρχείου θα καθορίζουν μετά την παράδοσή του. 

Σκοπός 3 
Περιουσία-Πόροι 

1. - Περιουσία του ιδρύματος αποτελούν: 

α) Ένα ακίνητο στην πόλη της Ρόδου έκτασης 9.360 τ.μ. 
επί της οδού Πίνδου, το οποίο παραχωρήθηκε στην Ιερά 
Μητρόπολη Ρόδου από την Κτηματική Υπηρεσία Δωδ/νή- 
σου δυνάμειτου μεαρ.πρωτ.Ν.Σ.133/6-10-1994. 
β) Εξακόσια εκατομμύρια (600.000.000) δρχ. 

2. - Πόροι του ιδρύματος είναι: 

α)Τα εισοδήματα από την εκμετάλλευση των περιου¬ 
σιακών του στοιχείων. 

β)Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρη ματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

Άρθρο 4. 

Διοίκηση 

1- Το ίδρυμα διοικείται από ενδεκαμελές Διοικητικό 
Συμβούλιο που αποτελείται από τους: 

α) Σεβ.Μητροπολίτη Χαλκηδόνος κ.κ.Ιωακείμ, ως Πρόε¬ 
δρο 

β) Σεβ.Μητροπολίτη Ηλιουπόλεως και Θείρωνκ.κ.Αθα- 
νάσιο, ο οποίος προεδρεύει κωλυόμενου του Προέδρου 
γ) Σεβ.Μητροπολίτη Ρόδου κ.κ.Απόστολο, ο οποίος α¬ 
ναπληροί τον Πρόεδρο κωλυόμενων αμφοτέρων των 
π ρ οαναφερ θέντων 

δ) Ιωάννη Παρασκευά, ως Α' Αντιπρόεδρο 
ε) Γεώργιο Γιαννόπουλο, ως Β' Αντιπρόεδρο 
στ) Ιωάννη Μαχαιρίδη, ως Γενικό Γραμματέα 
ζ) Βασίλειο Καμπουράκη, ως Ταμία 


η) Σωτήριο Κουκή, ως μέλος 
θ) Γεώργιο Διαμαντίδη, ως μέλος 
ι) Κυριάκο Παπασάββα. ως μέλος 
ια)Ιωάννη Χαρίτο, ως μέλος 

2. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικαταστάσης, για οποιοδή- 
ποτελόγο. κάποιου απότα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν.2039/1939. 

3. -Το Διοικητικό Συμβούλιο συνεδριάζειτακτικά κάθε έ¬ 
ξι μήνες και εκτάκτως οπότε το ζητήσει ο Πρόεδρος ή τέσ 
σέρα απότα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

4. - Το Διοικητικό Συμβούλιο βρίσκεται σε απαρτία όταν 
τα πρόντα μέλη είναι περισσότερα από τα απόντα. Μετα¬ 
ξύ των παρόντων πρέπει υποχρεωτικά να είναι και ο Πρό¬ 
εδρος ή ο νόμιμος αναπληροπής του. 

5. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

6 - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ.2του παρόντος άρθρου. 

7.- Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στην συνεδρίαση. 

8 - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. 

Οποιαδήποτε για το σκοπό του ιδρύματος μετακίνηση 
των μελών θα γίνεται στο εσωτερικό ή το εξωτερικό ιδίοις 
αυτώνεξόδοις και ουδεμίατο Ίδρυμα υποχρέωση θα έχει 
ή αυτοί κατά του ιδρύματος για πάσης φύσεως τυχόν α- 
παιτηθησόμενα έξοδα. 

Άρθρο 5 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν.2039/1939 
και των διαταγμάτων που εκδόθηκαν ή θα εκδοθούν σε ε¬ 
κτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύαματος, σύμφωνα με τις δια¬ 
τάξεις των άρθρων 101 και 102 του Α. Ν .2039/1939 και του 
από20-12-1939 Β.Δ'τος. (ΦΕΚ552Α'). 

Μαζί με τον απολογισμό,καταρτίζει,ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Επικυρώνει τις αποφάσεις των επί μέρυς επιτροπών 
και οργάνων του που προβλέπονται με το παρόν ή θεσμο¬ 
θετούνται μ’αυτό. 

Άρθρο 6 

Αρμοδιότητες Προέδρου 

1. 0 Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπωςή 
με πρόσωπο που ορίζεται απ'αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση και αναγράφουν τον τόπο και 
χρόνο αυτής. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. 

.Θέμα που δεν περιλαμβάνεται σ'αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι’αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης, Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 
1.- Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 


γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος και ευθύνεταιγια 
την καταστροφή ή την απώλεια τούτων. 

2. - Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο {λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που ο¬ 
ρίζεσαι με απόφαση αυτού. 

Άρθρο 8 

Αρμοδιότητες Ταμία 

1. - Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του 
Α.Ν.2039/1939, κατόπιν αποφάσεωςτου Δ. Σ. έχοντας την 
ευχέρεια να παρακρατεί από αυτά ένα μικρό ποσό, που εί¬ 
ναι αναγκαίο για την πληροψή έκτακτων και επειγουσών 
δαπανώντου ιδρύματος, το ύψοςτου οποίου καθορίζεται 
με απόφαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει γιατην έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

ζ) Εάν κριθεί σκόπιμο και κατόπιν αποφάσεως του Δ.Σ.. 
μπορεί να βοηθείται από υπάλληλο ή τρίτο που έχει ειδι¬ 
κές λογιστικές ή συναφείς γνώσεις. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ¬ 
βέρνησης του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν,2039/1939 και του από 20-12-1939 σχετικού 
Δ/τος (ΦΕΚ 552Α). 

Άρθρο 10 

Επιτροπές του Ιδρύματος 

Το Δ.Σ. του Ιδρύματος κατόπιν αποφάσεώς του δύ ναται 
να καταρτίζει επιτροπές οι οποίες θα διευκολύνουν τους 

σκοπούς του. Με το παρόν συνιστώνται δύο (2) επιτροπές 
ήτοι: η τεχνική και η Οικονομική από τα μέλη του Δ.Σ. και 
οι οποίες είναι τριμελείς. Της Τεχνικής Επιτροπής προί- 
σταται αρχιτέκτων ή μηχανικός ο οποίος επιμελείται της 
καλής εκτέλεσης των έργων του κτιριακού συγκροτήμα¬ 
τος σύμφωνα με τα αρχιτεκτονικά σχέδια. Της οικονομι¬ 
κής Επιτροπής πρόϊσταται ο Ταμίας του Ιδρύματος. Ου- 
δεμία δαπάνη αναγνωρίζεται ως υποχρέωση του Ιδρύμα¬ 
τος εάν δεν φέρει τις υπογραφές του προέδρου ή του 
αναπληρωτού προέδρου, του Προϊσταμένου της Τεχνι¬ 
κής Επιτροπής και του Προϊσταμένου της Οικονομικής Ε¬ 
πιτροπής. Για την κατάθεση χρημάτων στους λογαρια¬ 
σμούς του ιδρύματος απαιτείται μόνο η υπογραφή του 
Ταμία, ενώ για την ανάληψη χρημάτων απαιτούνται οι υ¬ 
πογραφές του Προέδρου ή του αναπληρωτού Προέδρου 
και των Προϊσταμένων των δύο ανωτέρω επιτροπών. 

Άρθρο 11 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α)Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεωντου Διοικητικού Συμ¬ 
βουλίου 

γ)Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ)Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν.2039/1939 και 110 


και 119του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού, πάντοτε όμως μετά από 
σύμφωνη γνώμη του Οικουμενικού Πατριάρχου. 

Άρθρο 13 

Διάλυση του Ιδρύματος-Τύχη της περιουσίας του 

Το ίδρυμα διαλύεται όταν και όπως ο νόμος ορίζει 

Επίσης το ίδρυμα διαλύεται όταν επιτευχθεί η εκπλή¬ 
ρωση του σκοπού τουηοποΐαπανηγυρικώς συμιπΐπτει με 
την παράδοσιν του έργου ολοκληρωμένου στον Πανα- 
γιώτατον Οικουμενικόν Πατριάρχην ή στον νόμιμο ανα¬ 
πληρωτή του. 

Η παράδοση του έργου στον Οικουμενικό Πατριάρχη 
μετά την αποπεράτωση του είναι υποχρεωτική. 

Το εκτελεσθησόμενο "Κέντρον του Οικουμενικού Πα¬ 
τριαρχείου" θα έχει καθαρά εκκλησιαστικό και πνευματι¬ 
κό σκοπό και θα υπάγεται απ'ευθείας στον εκάστοτε Οι 
κουμενικό Πατριάρχη ως Πατριαρχικό Σταυροπήγιο Αυ¬ 
τού, οι δε στόχοι και σκοποί του θα καθορίζονται από 
Πατριαρχικό και Συνοδικό Συγγέλιο. 

Διαλύεται επίσης όταν ο σκοπός αυτού καταστεί ανέφι¬ 
κτος, μετά από απόφαση του Δ.Σ., καθώς επίσης και σε 
κάθε άλλη περίπτωση που θα αποφασίσει ομόφωνα το 
Δ.Σ. του ιδρύματος. 

Σε περίπτωση διάλυσης του Ιδρύματος, η κινητή και α¬ 
κίνητη περιουσία του, μεταβιβάζεται στο κατά διαδοχήν 
αυτού σχήμα, το οποίο θα επιλέξει ο Οικουμενικός Πα¬ 
τριάρχης ή τα υπ’αυτού αρμόδια όργανα και θα χρησιμο¬ 
ποιείται γιατην εκπλή ρωση των ορισθησομένων απ 'αυτόν 
σκοπών του νέου σχήματος. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 4 Ιουνίου 1998 

